คิม ค็อน-ฮี

คิม ค็อน-ฮี (เกาหลี: ; เกิดวันที่ 2 กันยายน ค.ศ. 1972) เป็นนักธุรกิจชาวเกาหลีใต้ที่ดำรงตำแหน่งสุภาพสตรีหมายเลขหนึ่งเกาหลีใต้ใน ค.ศ. 2022 ถึง 2025 ในฐานะภริยาของยุน ซ็อก-ย็อล เธอเป็นประธานเจ้าหน้าที่บริหารและประธานบริษัทนิทรรศการศิลปะ โควานาคอนเทนต์ส ตั้งแต่ ค.ศ. 2009
ชีวิตช่วงต้นและการศึกษา.
คิมเกิดเมื่อวันที่ 2 กันยายน ค.ศ. 1972 ด้วยชื่อ คิม มย็อง-ซิน  ที่อำเภอยังพย็อง จังหวัดคย็องกี ประเทศเกาหลีใต้ แต่เปลี่ยนชื่อทางกฎหมายเป็นชื่อปัจจุบันใน ค.ศ. 2008 พ่อของเธอเสียชีวิตตอนที่เธอกำลังเรียนอยู่ชั้นมัธยมศึกษาตอนต้น
เธอสำเร็จการศึกษาระดับมัธยมศึกษาจากโรงเรียนมัธยมหญิงมย็องกิล และสำเร็จการศึกษาระดับปริญญาตรีจากมหาวิทยาลัยคย็องกีในสาขาศิลปศาสตร์
การทำงาน.
คิม ค็อน-ฮีได้ก่อตั้งบริษัทโควานาคอนเทนต์ (Covana Contents) ซึ่งเป็นบริษัทที่เชี่ยวชาญด้านการจัดนิทรรศการศิลปะตั้งแต่ ค.ศ. 2009 โดยควบตำแหน่งประธานและกรรมการผู้จัดการมาตั้งแต่ตอนนั้น
การหนีภาษี เงินใต้โต๊ะ และการปั่นหุ้น.
ใน ค.ศ. 2019 สื่อท้องถิ่นรายงานว่าเธอไม่จ่ายภาษี และถูกสอบสวนฐานรับสินบนการจัดนิทรรศการศิลปะ
ใน ค.ศ. 2022 พรรคประชาธิปัตย์ฝ่ายค้านกล่าวหาคิมและครอบครัวของเธอว่าควบคุมราคาหุ้นของตัวแทนจำหน่ายรถยนต์ นอกจากนี้ เธอยังถูกกล่าวหาว่าละเมิดกฎหมายต่อต้านการทุจริตโดยรับกระเป๋าถือ Dior มูลค่า 2,200 ดอลลาร์สหรัฐเป็นของขวัญ และแทรกแซงการเลือกตั้ง
ใน ค.ศ. 2023 ศาลพบว่าคิมได้มอบบัญชีธนาคารของเธอให้กับนักต้มตุ๋นที่ปั่นราคาหุ้นของบริษัทนำเข้ารถยนต์ Deutsch Motors แม้ว่าบุคคลอื่นที่ให้ยืมบัญชีของตนด้วยวิธีนี้จะถูกตัดสินว่าช่วยเหลือและสนับสนุนแผนการนี้ แต่คิมก็พ้นผิดจากข้อกล่าวหาโดยกระทรวงยุติธรรมของสามี
เมื่อวันที่ 20 มีนาคม ค.ศ. 2025 รัฐสภาได้ผ่านร่างกฎหมายให้มีอัยการพิเศษประจำการสอบสวนคิมในคดีเหล่านี้
การบิดเบือนทางวิชาการ.
ใน ค.ศ. 2021 มีรายงานว่าคิมทำให้ประวัติเรซูเมดูเกินจริงด้วยการเชื่อมโยงเข้ากับวิทยาลัยธุรกิจสเติร์น มหาวิทยาลัยนิวยอร์ก ในการแถลงข่าว คิมออกมากล่าวขอโทษต่อสาธารณชน และให้คำมั่นสัญญาว่าจะ "มุ่งเน้นบทบาทในการเป็นคู่สมรสของยุน หากยุนได้รับเลือก" หลังได้รับเลือก ยุน ซ็อก-ย็อลยุบสำนักสุภาพสตรีหมายเลขหนึ่งภายในสำนักประธานาธิบดีตามคำสัญญาเมื่อคราวหาเสียง
งานเขียนทางวิชาการของคิมถูกตรวจสอบอย่างเข้มงวดเนื่องจากสงสัยว่ามีการลอกเลียน พรรคคู่แข่งในเกาหลีใต้มีความเห็นที่แตกต่างกันเกี่ยวกับประเด็นนี้และกล่าวหากันเองว่ามีแรงจูงใจทางการเมือง ในเดือนสิงหาคม ค.ศ. 2022 มหาวิทยาลัยคุกมินที่คิมได้รับปรัชญาดุษฎีบัณฑิตกล่าวว่าไม่พบการกระทำผิดใด ๆ แถลงการณ์ดังกล่าวก่อให้เกิดปฏิกิริยาตอบโต้อย่างรุนแรงจากชุมชนมหาวิทยาลัย และคณะอาจารย์ 16 ท่านจากแวดวงวิชาการได้เผยแพร่ผลการค้นพบของตนเองเพื่อสนับสนุนข้อกล่าวหาการลอกเลียนผลงานของคิมในช่วงที่ทำวิจัยปริญญาโทที่มหาวิทยาลัยหญิงซุกมย็อง และวิจัยปริญญาเอกที่คุกมิน ในเดือนธันวาคม ค.ศ. 2024 การตรวจสอบภายในเบื้องต้นจากมหาวิทยาลัยหญิงซุกมย็องสรุปว่าคิมได้ลอกเลียนวิทยานิพนธ์ระดับปริญญาโทของเธอใน ค.ศ. 1999 ที่มหาวิทยาลัยฯ คิมได้รับเวลาโต้แย้งคำตัดสินจนถึงสิ้นเดือนมกราคม ค.ศ. 2025 คิมไม่โต้แย้งการตัดสินใจภายในกรอบเวลาที่กำหนด
ชีวิตส่วนตัว.
แม่ของคิมมีชื่อว่า #เปลี่ยนทาง ผู้ถูกพิจารณาคดีและพ้นผิดจากข้อกล่าวหาประกอบกิจการโรงพยาบาลดูแลผู้สูงอายุโดยไม่ได้รับใบอนุญาตประกอบวิชาชีพแพทย์ใน ค.ศ. 2013 ถึง 2015 ในเดือนกรกฎาคม ค.ศ. 2023 เธอถูกตัดสินให้จำคุกหนึ่งปีในข้อหาฉ้อโกงอสังหาริมทรัพย์ เธอได้รับการพักโทษในเดือนพฤษภาคม ค.ศ. 2024
คิม ค็อน-ฮี สมรสกับยุน ซ็อก-ย็อล เมื่อ ค.ศ. 2012. ครั้นสามีขึ้นดำรงตำแหน่งเป็นประธานาธิบดีของเกาหลีใต้ในวันที่ 10 มีนาคม ค.ศ. 2022 คิมกล่าวว่า เธอชอบคำว่า 'คู่สมรสของประธานาธิบดี' มากกว่า 'สุภาพสตรีหมายเลขหนึ่ง'